Οι ***Δουλειές του ποδαριού*** είναι ασπρόμαυρη Ελληνική κωμική ταινία 
παραγωγής του 1962 σε σκηνοθεσία Στέλιου Τατασόπουλου και σενάριο του Θεόδωρου Τέμπου. Πρωταγωνιστούν οι Θανάσης Βέγγος, Φραγκίσκος Μανέλλης, Λαυρέντης Διανέλλος και Γιάννης Σπαρίδης.

Η ταινία αποτελεί το σίκουελ του *Μήτρος και Μητρούσης στην Αθήνα* του 1960, του ίδιου σκηνοθέτη (Τατασόπουλου) και σεναριογράφου (Τέμπου), αλλά αυτήν την φορά και με την συμμετοχή της Φίνος Φιλμ στην παραγωγή της.

Πλοκή
-----

Ο Μήτρος κι ο Μητρούσης είναι δύο φτωχοί φουκαράδες και γκαφατζήδες φίλοι που προσπαθούν να επιβιώσουν στην πρωτεύουσα κάνοντας διάφορες δουλειές του ποδαριού. Με τα χρέη τους να συσσωρεύονται συνέχεια, από τη σπιτονοικοκυρά τους που τις χρωστούν τα ενοίκια, μέχρι τον περιπτερά και την ταβέρνα, ο Μήτρος με τον Μητρούση αποφασίζουν να δημιουργήσουν ένα εργαστήριο για να παρασκευάσουν ένα φάρμακο κατά της τριχόπτωσης. Με τους πελάτες να πληθαίνουν συνεχώς, οι οποίοι πίστεψαν ότι όντως έχει βρεθεί το φάρμακο, οι δυο φίλοι αρχίζουν να παίρνουν μια οικονομική ανάσα. Ωστόσο όταν αρχίζουν οι πελάτες τους να βλέπουν ότι δεν υπάρχει κάποιο αποτέλεσμα για την τριχόπτωσή τους και καταλαβαίνουν ότι έπεσαν θύματα απάτης του Μήτρου και του Μητρούση, τους παίρνουν στο κυνήγι.

Για καλή τους τύχη, η συνταγή τους για την τριχόπτωση θα πέσει στα χέρια ένας έξυπνου βιομήχανου, και αυτό που δεν κατάφεραν οι δύο φουκαράδες φίλοι, θα το κάνει αυτός τελειοποιώντας τη συνταγή τους. Έτσι, οι δύο φίλοι γίνονται ξαφνικά πάμπλουτοι από την εφεύρεσή τους με τον Μήτρο να αποφασίζει να ζητήσει σε γάμο την κόρη μιας γειτόνισσας, αφού είναι από καιρό ερωτευμένος μαζί της. Παρά τα χρήματα και την επιτυχία του φαρμάκου, η κόρη της γειτόνισσας αρνείται την πρόταση γάμου του Μήτρου, καθώς αυτήν αγαπάει έναν ποδοσφαιριστή.

Διανομή ρόλων
-------------

* Φραγκίσκος Μανέλλης ως Μητρούσης
* Θανάσης Βέγγος ως Μήτρος
* Λαυρέντης Διανέλλος ως Αρίστος Βασιλόπουλος
* Γιάννης Σπαρίδης ως Κίρκορ Πέτρος
* Ράλλης Αγγελίδης ως Πέτρος
* Γιώργος Βελέντζας ως αστυνομικός

Το καστ συμπληρώνουν με μικρούς ρόλους οι ηθοποιοί:

|  |  |
| --- | --- |
| * Σταύρος Ιατρίδης
* Γοργώ Χρέλια
* Γιώργος Λόης
* Παναγιώτης Καραβουσιάνος
* Τούλα Δράκου
* Νανά Βιοπούλου
* Γιώργος Ρόης
* Κώστας Ντίνος
* Σεβασμία Παναγιωτοπούλου
 | * Ζαννίνο
* Παύλος Καταπόδης
* Νότα Αντωνίου
* Τζιμ Βοργίας
* Βασίλης Τσομπανάκης
* Αλέκος Δαρόπουλος
* Νίτσα Αβαταγγέλου
* Δημήτρης Κατσούλης
 |

Κυκλοφορία
----------

Η ταινία έκανε πρεμιέρα στις 29 Ιανουαρίου 1962 στις κινηματογραφικές αίθουσες Αθήνα, Κοσμοπόλιτ, Αβέρωφ και Ίρις στην Αθήνα, ενώ ταυτόχρονα ξεκίνησε και η προβολή της στο Ολύμπιον του Πειραιά και Πάνθεων της Πάτρας. Προβλήθηκε τη σεζόν 1961-1962 και έκοψε 33.284 εισιτήρια και πήρε την 20η θέση σε σύνολο 68 ταινιών της περιόδου αυτής.

Παραπομπές
----------

1. ↑  «Η συμμετοχή της Φίνος Φιλμ στην ταινία». finosfilm.com. Ανακτήθηκε στις 15 Μαΐου 2020.
2. ↑  «*Δουλειές του ποδαριού*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Ελευθερία. 28 Ιανουαρίου 1962. σελ. 2η. Ανακτήθηκε στις 29 Νοεμβρίου 2023.

Εξωτερικοί σύνδεσμοι
--------------------

* *Δουλειές του ποδαριού* στην Ταινιοθήκη της Ελλάδος
* *Δουλειές του ποδαριού*   στην IMDb

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
* Πύλη:Ελλάδα
 |

 |


|  |  |  |  |
| --- | --- | --- | --- |
| 

| π • σ • ε
Στέλιος Τατασόπουλος |
| --- |
|  |
| 
* *Έρως και κύματα* (1928)
* *Οι απάχηδες των Αθηνών* (1930)
* *Κοινωνική σαπίλα* (1932)
* *Μαύρη Γη* (1952)
* *Γυναίκες Δίχως Άντρες* (1954)
* *Έρωτας... με δόσεις* (1959)
* *Ζάλογγο: Το κάστρο της λευτεριάς* (1959)
* *Λύγκος ο Λεβέντης* (1959)
* *Πως περνούν οι παντρεμένοι* (1959)
* *Ο Μήτρος και ο Μητρούσης στην Αθήνα* (1960)
* *Τα ντερβισόπαιδα* (1960)
* *Δουλειές του ποδαριού* (1962)
* *Εξομολόγηση μιας μητέρας* (1962)
* *Οι τρεις σωματοφύλακες* (1962)
* *Τα Χριστούγεννα του αλήτη* (1962)
* *Οι κατεργάρηδες* (1963)
* *Οι σκανδαλιάρηδες* (1963)
* *Ο μεγάλος όρκος* (1965)
* *Όταν σημάνουν οι καμπάνες* (1965)
* *Αιχμάλωτοι του Πεπρωμένου* (1966)
* *Άγρια Πάθη* (1967)
* *Η Κόρη μου η Ψεύτρα* (1967)
* *Η θυσία μιας γυναίκας* (1969)
* *Στον ίσκιο του θεού* (1969)
* *Δύο τρελλοί κι' ο ατσίδας* (1970)
* *Δυο έξυπνα κορόιδα* (1971)
* *Καυτά ψυχρά κι ανάποδα* (1971)
* *Αν ήμουν πλούσιος* (1972)
* *Πως καταντήσαμε Σωτήρη!..* (1972)
 |

 |